Die Bretter mit de Teigling were in d Bachkuchi trait. De Ofeschieber, e Brett miteme lange Stiel, wird ins Ofeloch glait un noch un noch were die ubachene Brotlaib uf de Schieber un deno in Ofe ni gsetzt. Jeder Laib wird vorher aber nomol gformt un kriegt zwei, drei Dätsch obedruf, dass es bim Bache keini so große Luftblodere inne drin gee sott. In guet zwanzig Minüte sin alli Brotlaib im Ofe. Jetz wird s Loch zue gmacht un hechschtens am Schieber obe d Hitz e wing reguliert.